CELEX: 62010CA0614
Language: et
Date: 2012-10-16 00:00:00
Title: Kohtuasi C-614/10: Euroopa Kohtu (suurkoda) 16. oktoobri 2012 . aasta otsus — Euroopa Komisjon versus Austria Vabariik (Liikmesriigi kohustuste rikkumine — Direktiiv 95/46/EÜ — Isikuandmete töötlemine ja selliste andmete vaba liikumine — Füüsiliste isikute kaitse — Artikli 28 lõige 1 — Siseriiklik järelevalveasutus — Sõltumatus — Järelevalveasutus ja föderaalkantselei — Isiklikud ja organisatsioonilised seosed)

8.12.2012   
            
            
               ET
            
            
               Euroopa Liidu Teataja
            
            
               C 379/6
            
         Euroopa Kohtu (suurkoda) 16. oktoobri 2012. aasta otsus — Euroopa Komisjon versus Austria Vabariik
   (Kohtuasi C-614/10) (1)
   
   (Liikmesriigi kohustuste rikkumine - Direktiiv 95/46/EÜ - Isikuandmete töötlemine ja selliste andmete vaba liikumine - Füüsiliste isikute kaitse - Artikli 28 lõige 1 - Siseriiklik järelevalveasutus - Sõltumatus - Järelevalveasutus ja föderaalkantselei - Isiklikud ja organisatsioonilised seosed)
   2012/C 379/09
   Kohtumenetluse keel: saksa
   
      Pooled
   
   
      Hageja: Euroopa Komisjon (esindajad: B. Martenczuk ja B.-R. Killmann)
   
      Hageja toetuseks menetlusse astuja: Euroopa andmekaitseinspektor (esindajad: H. Kranenborg, I. Chatelier ja H. Hijmans)
   
      Kostja: Austria Vabariik (esindaja: G. Hesse)
   
      Kostja toetuseks menetlusse astuja: Saksamaa Liitvabariik (esindajad: T. Henze ja J. Möller)
   
      Ese
   
   Liikmesriigi kohustuste rikkumine — Euroopa Parlamendi ja nõukogu 24. oktoobri 1995. aasta direktiivi 95/46/EÜ üksikisikute kaitse kohta isikuandmete töötlemisel ja selliste andmete vaba liikumise kohta (EÜT L 281, lk 31; ELT eriväljaanne 13/15, lk 355) artikli 28 lõike 1 teise lõigu rikkumine — Liikmesriikide kohustus tagada, et isikuandmete töötlemise üle järelevalvet teostavad riigiasutused tegutsevad neile usaldatud ülesannete täitmisel täiesti sõltumatult — Järelevalveasutuse ja Föderaalkantselei (Bundeskanzleramt) vahelised tihedad isiklikud ja organisatsioonilised seosed — Järelevalveasutuse allutamine föderaalkantsleri järelevalvele
   
      Resolutsioon
   
   
               1.
            
            
               Kuna Austria Vabariik ei ole võtnud vastu kõiki vajalikke sätteid, selleks et tema kehtivad õigusnormid vastaksid Datenschutzkommissioni (Austria andmekaitsekomisjon) osas sõltumatuse kriteeriumile, täpsemini kehtestades õigusliku raamistiku, mille kohaselt
               
                           —
                        
                        
                           Datenschutzkommissioni juhtivliige on föderaalametnik, kelle suhtes teostatakse teenistuslikku järelevalvet,
                        
                     
                           —
                        
                        
                           Datenschutzkommissioni büroo kuulub föderaalkantselei talituste juurde ja
                        
                     
                           —
                        
                        
                           föderaalkantsleril on tingimusteta õigus saada teavet Datenschutzkommissioni juhtimise kõigi aspektide kohta,
                        
                     siis on Austria Vabariik rikkunud kohustusi, mis tulenevad Euroopa Parlamendi ja nõukogu 24. oktoobri 1995. aasta direktiivi 95/46/EÜ üksikisikute kaitse kohta isikuandmete töötlemisel ja selliste andmete vaba liikumise kohta artikli 28 lõike 1 teisest lõigust.
            
         
               2.
            
            
               Mõista Euroopa Komisjoni kohtukulud välja Austria Vabariigilt.
            
         
               3.
            
            
               Jätta Saksamaa Liitvabariigi ja Euroopa andmekaitseinspektori kohtukulud nende endi kanda.
            
         
      (1)  ELT C 72, 5.3.2011.